Vispārējās tiesas 2021. gada 15. septembra spriedums – Francija/ECHA
(Lieta T-127/20) 1
(REACH – Vielu novērtēšana – Alumīnija hlorīds – Bāziskā alumīnija hlorīds – Alumīnija sulfāts – ECHA lēmums, ar ko pieprasīta papildu informācija – Regulas (EK) Nr. 1907/2006 46. panta 1. punkts – Apelācijas padomē iesniegta apelācijas sūdzība – Apelācijas padomes lēmuma pamatā esošo motīvu daudzveidība – Motīvi, kas attaisno lēmumu – Pret citiem motīviem vērsto pamatu neefektivitāte)
Tiesvedības valoda – franču
Lietas dalībnieki
Prasītāja: Francijas Republika (pārstāvji: T. Stehelin, W. Zemamta un A.-L. Desjonquères)
Atbildētāja: Eiropas Ķimikāliju aģentūra (pārstāvji: M. Heikkilä, M. Goodacre un W. Broere)
Persona, kas iestājusies lietā prasītājas prasījumu atbalstam: Vācijas Federatīvā Republika (pārstāvji: D. Klebs, S. Heimerl un S. Costanzo)
Personas, kas iestājušās lietā atbildētājas prasījumu atbalstam: Kemira Oyj (Helsinki, Somija), Grace Silica GmbH (Düren, Vācija) (pārstāvji: J.-P. Montfort un T. Delille, advokāti)
Priekšmets
Prasība, kas ir pamatota ar LESD 263. pantu un ar ko tiek lūgts atcelt ECHA Apelācijas padomes 2019. gada 17. decembra lēmumu, ar kuru ir atcelti trīs ECHA 2017. gada 21. decembra lēmumi par pieprasījumu attiecīgajiem deklarētājiem veikt jaunus testus, veicot alumīnija hlorīda, bāziskā alumīnija hlorīda un alumīnija sulfāta novērtēšanu (apvienotās lietas A-003-2018, A-004-2018 un A-005-2018).
Rezolutīvā daļa
Prasību noraidīt.
Francijas Republika sedz savus un atlīdzina Eiropas Ķimikāliju aģentūras (ECHA), Kemira Oyj un Grace Silica GmbH tiesāšanās izdevumus.
Vācijas Federatīvā Republika sedz savus tiesāšanās izdevumus pati.
____________
1 OV C 191, 8.6.2020.